ລັດຖະປະຫານໃນປະເທດໄທ ຄ.ສ. 2014

ລັດຖະປະຫານໃນປະເທດໄທ ຄ.ສ. 2014 ເກີດຂຶ້ນເມື່ອວັນທີ 22 ພຶດສະພາ 2014 ເວລາ 16.30 ນ. ໂດຍກອງທັບໄທແລະສຳນັກງານຕຳຫຼວດແຫ່ງຊາດ ຊຶ່ງພາຍຫຼັງໄດ້ຈັດຕັ້ງເປັນຄະນະຮັກສາຄວາມສະຫງົບແຫ່ງຊາດ (ຄສຊ.) ໂດຍມີທ່ານ ພົນເອກ ປະຍຸດ ຈັນໂອຊາ ແມ່ນຫົວໜ້າຄະນະໂຄ່ນທ່ານ ນິວັດທຳຣົງ ບຸນຊົງໄພສານ ຮັກສາການນາຍົກລັດຖະມົນຕີ ນັບເປັນການລັດຖະປະຫານຄັ້ງທີ 13 ໃນປະຫວັດສາດໄທ ທ່ານ ນິວັດທຳຣົງ ບຸນຊົງໄພສານ ເຂົ້າຮັກສາການນາຍົກລັດຖະມົນຕີໂດຍມາຈາກການຄັດເລືອກລົງມະຕິຈາກຄະນະລັດຖະມົນຕີທີເຫຼືອຮອກຈາກຄະດີໂຍກຍ້າຍທ່ານ ຖະຫວິນ ປ່ຽນສີ ເຂົ້າຮັກສາການວັນທີ 7 ພຶດສະພາ 2014 ສ່ວນທ່ານນາງ ຍິ່ງລັກ ຊິນນະວັດ ຖືກສານລັດຖະທຳມະນູນວິນິດໄສຊີຂາດໃຫ້ພົ້ນສະພາບນາຍົກລັດຖະມົນຕີຮັກສາການສິ້ນສຸດລົງໃນວັນທີ 7 ພຶດສະພາ 2014 ວັນດຽວກັນ

ລັດຖະປະຫານດັງກ່າວເກີດຂຶ້ນຫຼັງວິກິດການການເມືອງ ຊຶ່ງເລີ່ມເມື່ອເດືອນຕຸລາ 2013 ເພື່ອຄັດຄ້ານຮ່າງພະລາຊະບັນຍັດນິລະໂທດສະກຳຯ ແລະອິດທິພົນຂອງທ່ານ ທັກສິນ ຊິນນະວັດ ໃນການເມືອງໄທຫຼັງລັດຖະປະຫານ ຄ.ສ. 2006 ມີການປະກາດໃຫ້ລັດຖະທຳມະນູນແຫ່ງລາຊະອານາຈັກໄທ ພຸດທະສັກກະລາດ 2550 ສິ້ນສຸດລົງ ຍົກເວັ້ນໝວດ 2 ຄະນະລັດຖະມົນຕີຮັກສາການໝົດອຳນາດ ຕະຫຼອດຈົນໃຫ້ຍຸບວຸທິສະພາ ຈົນເມື່ອວັນທີ 22 ກໍລະກົດ 2014 ມີການປະກາດໃຊ້ລັດຖະທຳມະນູນແຫ່ງລາຊະອານາຈັກໄທ (ຊະບັບຊົ່ວຄາວ) ພຸດທະສັກກະລາດ 2557 ຊຶ່ງໃຫ້ມີສະພານິຕິບັນຍັດແຫ່ງຊາດທຳໜ້າທີ່ແທນລັດຖະສະພາ ວັນທີ 21 ສິງຫາ 2014 ສະພາຯ ມີການລົງມະຕິເລືອກທ່ານ ພົນເອກ ປະຍຸດ ຈັນໂອຊາ ເປັນນາຍົກລັດຖະມົນຕີ ມີຫຼາຍປະເທດປະນາມການລັດຖະປະຫານຄັ້ງນີ້ ສ່ວນໃນປະເທດໄທມີການຕອບສະໜອງທັ້ງຍິນດີແລະຕໍ່ຕ້ານ

ຜົນຂອງການລັດຖະປະຫານທຳໃຫ້ສິດທິພົນລະເມືອງແລະສິດທິການເມືອງຖືກລະງັບ ກອງທັບມີອຳນາດໃນການເມືອງໄທເພີ່ມຂື້ນ ຄວາມເຫຼື່ອມລ້ຳແລະການຜູກຂາດເສດຖະກິດໂດຍກຸ່ມທຸລະກິດໃຫຍ່ ລັດຖະທຳມະນູນແຫ່ງລາຊະອານາຈັກໄທ ພຸດທະສັກກະລາດ 2560 ເກີດຊື້ນໃນຊ່ວງນີ້ ຊຶ່ງມີການວາງລະບົບຢ່າງຈົງໃຈທຳໃຫ້ພັກການເມືອງຄອງສຽງຂ້າງມາກໄດ້ຍາກ ແລະມີການວາງແຜນຍຸດທະສາດ 20 ປີ ຊຶ່ງເທົ່າກັບທຳໃຫ້ປະເທດເຂົ້າສູ່ຍຸກທີ່ກອງທັບຊີ້ນຳປະຊາທິປະໄຕ